อุตตมรอผลสอบเสียบบัตรแทน โหวตงบฯ 63 ไม่กังวลปมเดือด ธรรมนัส-ปารีณา
อุตตม ขอรอดูผลสอบ ปมเสียบบัตรแทนกัน โหวตร่าง พ.ร.บ.งบฯ ปี 63 รับไม่กังวลปมแชตไลน์ ธรรมนัส-ปารีณา แค่ความเห็นต่าง พูดคุยกันได้เมื่อวันที่ 21 ม.ค.63 ที่มหาวิทยาลัยนราธิวาสราชนครินทร์ จ.นราธิวาส นายอุตตม สาวนายน รมว.คลัง และหัวหน้าพรรคพลังประชารัฐ (พปชร.) กล่าวถึงกรณีพบ ส.ส.กดบัตรแทนกันในการลงมติร่างพระราชบัญญัติ (พ.ร.บ.) งบประมาณรายจ่าย ประจำปีงบประมาณ 2563 ที่ถูกตั้งข้อสังเกตว่า อาจทำให้ร่างกฎหมายดังกล่าวเกิดปัญหา ว่า ต้องขอรอดูก่อน เพราะทราบว่า นายชวน หลีกภัย ประธานสภาผู้แทนราษฎร กำลังดำเนินการให้มีการสอบสวนกรณีที่ ส.ส.กดบัตรแทนกัน ขณะเดียวกันตนได้ให้ฝ่ายกฎหมายของพรรคพลังประชารัฐ ช่วยดูข้อกฎหมายที่เกี่ยวข้องเรื่องนี้ด้วย อย่างไรก็ตามตนยังไม่รู้สึกกังวลอะไร เพราะต้องรอดูข้อกฎหมายให้ชัดเจนเมื่อถามว่า ได้เตรียมแผนอื่นรองรับไว้หรือไม่ หากกรณีของงบประมาณปี 2563 มีปัญหา นายอุตตม กล่าวว่า เดี๋ยวขอรอดูก่อนนอกจากนี้ นายอุตตม ยังกล่าวถึงปัญหาความขัดแย้งภายในพรรคพลังประชารัฐ จากกรณีการตอบโต้ผ่านแชตไลน์ระหว่าง น.ส.ปารีณา ไกรคุปต์ ส.ส.ราชบุรี กับ ร.อ.ธรรมนัส พรหมเผ่า รมช.เกษตรฯ ว่า ไม่มีปัญหา เห็นต่างกันได้ พูดคุยกันได้ ทุกอย่างก็จบ
อุตตม ขอรอดูผลสอบ ปมเสียบบัตรแทนกัน โหวตร่าง พ.ร.บ.งบฯ ปี 63 รับไม่กังวลปมแชตไลน์ ธรรมนัส-ปารีณา แค่ความเห็นต่าง พูดคุยกันได้ 
อุตตม สาวนายน,เสียบบัตรแทน,โหวตงบประมาณ,พ.ร.บ.งบประมาณปี 63,แชตไลน์เดือด,ข่าวทั่วไป